Lingua asturian

Le **lingua asturian** o **asturiano** es un lingua ibero-romanic del subgruppo astur-leonese parlate in Asturias, Espania.

## Historia
Le lingua asturian es le resultato del developpamento del latino portate per le Imperio Roman in le territorio del asturianos e cantabros jam ab le seculo 1. Del lingua asturian o le linguas que parlava le populos preroman pauco es cognoscite, sed esseva le apprentissage del latino con characteristicas linguistic del lingua asturian que lo dava su characteristica proprie trans un processo de formation progressive.

Malgrado documentation precoce, super toto in le *fueros* (Avilés 1155, Uviéu 1295, Campumanes 1247), le normalisation linguistic del asturiano es un facto recente. Como altere linguas minoritari del Peninsula Iberic, post le seculo 14 le asturiano comenciava perder parlatores a causa del espaniol, que esseva le lingua del classes alte e le administration.

Il non es usque le seculo 16 que appare le prime autor moderne con nomine e opera cognoscite, Antón de Marirreguera. Post ille seque Francisco Bernaldo de Quirós, de qui es conservate le poema *El Caballu*.

In le seculo 19 comenciava le renascentia del asturiano gratias a Gaspar Melchor de Xovellanos qui recognosceva le "vitalitate del dialecto de Asturias" e comenciava, inter altere projectos, un dictionario. In 1839 su grande amico Xosé Caveda y Nava (1796-1882) remontava su *Colección de Poesías en Dialecto Asturiano* que esseva le prime libro editate in iste lingua.

In le seculo 19 es registrate le prime tentativas de scriber in asturiano codificate: in 1869 Xuan Junquera Huergo finiva un *Gramática Asturiana* que non esseva editate. In 1891 Apolinar Rato y Hevia publicava le *Vocabulario de palabras y frases bables que se hablaron antiguamente y de las que hoy se hablan en el Principado de Asturias*.

Nonobstante, in le seculo 20 le asturiano esseva considerate un dialecto o un conjuncto de linguages.

Le recognoscentia del existentia del lingua asturian veniva in 1974 con le creation del Conceyu Bable e in 1981 con le creation del Academia de la Llingua Asturiana.

## Dialectos
Le linguas asturian ha tres dialectos:
* Asturiano occidental: Illo se trova inter le rivieras Navia e Nalon, in le occidente del provincias de Leon, Zamora e Salamanca.
* Asturiano central: Illo se trova inter le riviera Seya e un linea que va desde Ḷḷena usque le Nalon e in le nord de Leon.
* Asturiano oriental: Parlate inter le riviera Seya e le linea que marca le riviera Miera con variante in le nord de Caceres e sud de Salamanca.

Il ha anque un variation de transition nominate "Eonaviego".

## Grammatica
### Phonologia
#### <u>Vocales</u>



#### <u>Consonantes</u>

### Morphologia
#### Genere e numero
Le substantivos in asturiano ha duo generes: masculino e feminino.

Existe anque le genere neutre, le qual appare in le articulo, le adjectivos, in le referentias e in le pronomines personal concordate con substantivos non contabile e con altere elementos de characteristicas simile.

Le neutro nunquam ha concordantia in plural, e on pote vider isto in le verbo. Per le existentia del neutro, le adjectivo in asturiano pote haber tres terminationes: masculin, feminin e neutre. Per exemplo: *malu, mala, malo*.

### Syntaxe
#### Le gruppo nominal
Gruppo nominal es le union de duo o plus syntagmas que functiona como un conjucto unite con functiones nominal. Illo es constituite per substantivos, adjectivos e adverbios.

In asturiano, on pote vider subordination in le gruppo nominal:
* Del substantivo depende un adjectivo: *home reutu*
* Del adjectivo depende un adverbio: *bien llimpies*
* Del adverbio depende un altere adverbio: *muncho apriesa*

## Vocabulario
Le lingua asturian es le resultato del developppamento del latino parlate in le territorio del antique asturianos e cantabros. Le majoritate del parolas del asturiano proveni del latino: *ablana, agua, falar, güeyu, home, llibru, muyer, pesllar, pexe, práu, suañar....*

### Substrato
Del lingua del asturianos e cantabros non se sape multo. On pensa que illo pote esser proxme a altere linguas indoeuropee como le lingua celtic e le lusitano. Illo se aggruppa con le nomine de *substrato prelatino* al parolas del lingua del asturianos. Alicun exemplos: *Bedul, boroña, brincar, bruxa, cándanu, cantu, carrascu, comba, cuetu, güelga, llamuerga, llastra, llócara, matu, peñera, riega, tapín, zucar...*

### Superstrato
Con le nomine de superstrato se cognosce le influentia de altere linguas posterior al latino. 

#### Germanismos
Illos es le parolas que proveni del linguas del populos germanic que conquireva le Peninsula Iberic post le cadita del Imperio Roman. Alicun exemplos es: *Blancu, esquila, estaca, mofu, serón, espetar, gadañu o tosquilar.*'

#### Arabismos
Le arabismos entra in le asturiano directemente o trans altere linguas del Peninsula Iberic como le espaniol. Alicun exemplo es: *Acebache, alfaya, altafarra, bañal, ferre, galbana, mandil, safase, xabalín, zuna, zucre*.

#### Prestos
Le asturiano ha prestos de altere linguas como:
* le espaniol
* le francese
* le occitano
* le galleciano

## Orthographia
Desde le prime textos, le asturiano utilisa le alphabeto latin. In 1981, le Academia de la Llingua Asturiana editava un norma orthographic. Nonobstante, in le Terra de Miranda (Portugal), le mirandese (del mesmo gruppo linguistic que le asturiano) utilisa un altere graphia.

## Exemplos de textos in alicun dialectos





## Referentias


## Ligamines externe
* Academia de la Llingua Asturiana